Diari Oficial de la Generalitat Valenciana


Sumari del DOGV 8700, del 18-12-2019 (2019/11662)

RESOLUCIÓ de 27 de novembre de 2019, de la Direcció General de Treball, Benestar i Seguretat Laboral, de la Conselleria d'Economia Sostenible, Sectors productius, Comerç i Treball, per la qual s'ordena el depòsit de l'acord subscrit per la Confederació Sindical de Comissions Obreres del País Valencià i la Unió General de Treballadors del País Valencià, sobre designació d'àrbitres en matèria electoral sindical, i la seua publicitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8700

Data del DOGV
:   18-12-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11384


Data del document
:   27-11-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 27 de novembre de 2019, de la Direcció General de Treball, Benestar i Seguretat Laboral, de la Conselleria d'Economia Sostenible, Sectors productius, Comerç i Treball, per la qual s'ordena el depòsit de l'acord subscrit per la Confederació Sindical de Comissions Obreres del País Valencià i la Unió General de Treballadors del País Valencià, sobre designació d'àrbitres en matèria electoral sindical, i la seua publicitat.   
 [2019/11889]  
  
Antecedents  
Primer. Vist l'acord de 17 de maig de 2019, subscrit pels sindicats; Confederació Sindical de Comissions Obreres del País Valencià i Unió General de Treballadors del País Valencià, pel qual acorden substituir a l'àrbitre d'eleccions sindicals per a la província de Castelló, Manuel Nogueira Izquierdo, designat per la resolució de la Direcció General de Treball de 6 de maig de 2015, publicada en el DOGV de 20 de maig, per Alejandro Patuel Navarro, pel temps restant fins a la finalització del nomenament del cos arbitral designat.   
  
Segon. Per Resolució de data 6 de maig de 2015, d'aquesta Direcció General de Treball (DOGV de 20 de maig), es va acordar publicar l'acord de designació d'àrbitres en matèria electoral, signat per les organitzacions sindicals més representatives de la Comunitat Valenciana.  
  
Tercer. Amb data 25 d'abril de 2019, l'àrbitre d'eleccions sindicals Manuel Nogueira Izquierdo, va comunicar la seua renúncia com a àrbitre d'eleccions sindicals per a la província de Castelló i el dia 17 de maig de 2019, els sindicats; Confederació Sindical de Comissions Obreres del País Valencià i Unió General de Treballadors del País Valencià, van acordar substituir a l'àrbitre d'eleccions sindicals per a la província de Castelló, Manuel Nogueira Izquierdo, designat per la resolució de la Direcció General de Treball de 6 de maig de 2015, publicada en el DOGV de 20 de maig, per Alejandro Patuel Navarro, pel temps restant fins a la finalització del nomenament del cos arbitral designat per la resolució de 6 de maig de 2015, abans esmentada, tot això d'acord amb el que es disposa en l'article 31 del Reglament d'Eleccions a Òrgans de Representació dels Treballadors en l'Empresa (RD 1844/1994 de 9 de setembre), i en l'article 26 del Reglament d'Eleccions a Òrgans de Representació al Servei de l'Administració General de l'Estat, (RD 1846/1994 de 9 de setembre.)  
Als anteriors antecedents de fet són aplicable els següents,  
  
  
Fonaments de dret  
Primer. La Direcció General de Treball, Benestar i Seguretat Laboral, és competent per a resoldre, en el present cas, en ús de les facultats que li confereix el Reial decret 4.106/1982, de 29 de desembre, de transferència de funcions i serveis a la Generalitat Valenciana, el Decret 104/2017, de 21 de juliol, del Consell, pel qual s'aprova el Reglament Orgànic i Funcional de la Conselleria d'Economia Sostenible, Sectors productius, Comerç i Treball, i l'article 5 de l'Ordre de 13 de setembre de 1994 de la llavors denominada Conselleria de Treball, Benestar i Seguretat i Assumptes Socials (DOGV núm. 2358 de 03.10.94), per la qual es van establir les oficines públiques de registre d'actes d'eleccions sindicals en l'àmbit de la Comunitat Valenciana.  
  
Segon. Els àrbitres d'eleccions sindicals coneixen, en els àmbits territorials d'Alacant, València i Castelló, i en tots els àmbits funcionals, les impugnacions en matèria electoral a les quals es refereix l'article 76 del Text Refós de l'Estatut dels Treballadors i l'article 28 de la Llei 9/1987, de 12 de juny, d'òrgans de representació de condicions de treball i participació del personal al servei de les Administracions Públiques.  
Els criteris de designació dels àrbitres, venen establits en l'article 31 del Reglament d'Eleccions a Òrgans de Representació dels Treballadors en l'Empresa (RD 1844/1994 de 9 de setembre), i en l'article 26 del Reglament d'Eleccions a Òrgans de Representació al Servei de l'Administració General de l'Estat, (RD 1846/1994 de 9 de setembre), són designats d'acord amb els principis de neutralitat i professionalitat, entre llicenciats en dret, graduats socials i titulats equivalents per acord unànime dels sindicats més representatius a nivell de Comunitat Autònoma.   
  
Vist l'acord de designació d'àrbitres ressenyat, i havent acceptat el seu mandat l'àrbitre designat, el director general de Treball, Benestar i Seguretat Laboral, resol:  
  
Primer  
Ordenar el depòsit en l'Oficina Pública Autonòmica de Registre d'Actes d'Eleccions Sindicals de l'acord de 17 de maig de 2019, pel qual els sindicats; Confederació Sindical de Comissions Obreres del País Valencià i Unió General de Treballadors del País Valencià, van acordar substituir a l'àrbitre d'eleccions sindicals per a la província de Castelló, Manuel Nogueira Izquierdo, designat per la resolució de la Direcció General de Treball de 6 de maig de 2015, publicada en el DOGV de 20 de maig, per Alejandro Patuel Navarro, pel temps restant fins a la finalització del nomenament del cos arbitral designat per la resolució de 6 de maig de 2015, abans esmentada.  
  
  
Segon  
Disposar la publicació en el Diari Oficial de la Generalitat Valenciana, del cessament de l'àrbitre Manuel Noguira Izquierdo i de la designació de l'àrbitre Alejandro Patuel Navarro, en substitució de l'anterior i pel temps que reste fins a la finalització del nomenament.  
  
Tercer  
L'àrbitre designat actuarà en l'àmbit provincial de Castelló i serà competent per a conéixer de les impugnacions arbitrals que es formulen en tots els àmbits funcionals, excepte en el cas que les parts d'un procediment arbitral, es posaren d'acord en la designació d'un àrbitre diferent.   
  
Quart  
Donar per extingit el mandat de l'àrbitre designat, Manuel Noguira Izquierdo.  
  
València, 27 de novembre de 2019.- El director general de Treball, Benestar i Seguretat Laboral: Gustavo José Gardey Cardona.